Na rozdiel od inteligentných telefónov disponujú tablety výrazne väčšou plochou displeja. Preto sú predurčené na multimediálne využitie, najmä prehrávanie filmov, videí, ale aj surfovanie po internete. V prípade výkonných a drahších zariadení dokáže tablet tiež nahradiť notebook. Pre kancelárske programy sú najvhodnejšie takzvané Tablet PC s operačným systémom Windows.